ddrg/super_eurlex huggingface dataset:
KOMMISSIONENS FORORDNING (EF) Nr. 1164/95 af 23. maj 1995 om ændring af forordning (EØF) nr. 1442/93 om gennemførelsesbestemmelser for EF's importordning for bananer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer (1), senest ændret ved forordning (EF) nr. 3290/94 (2), særlig artikel 20, og

ud fra følgende betragtninger:

I Kommissionens forordning (EØF) nr. 1442/93 (3), senest ændret ved forordning (EF) nr. 478/95 (4), er der fastsat gennemførelsesbestemmelser for indførsel af bananer til Fællesskabet; forordning (EF) nr. 478/95, ændret ved forordning (EF) nr. 702/92 (5), fastsætter supplerende bestemmelser for anvendelsen af ordningen vedrørende toldkontingentet som fastsat i artikel 18 og 19 i forordning (EØF) nr. 404/93, og ændrer forordning (EØF) nr. 1442/93;

artikel 11 i forordning (EØF) nr. 1442/93 fastsætter fristen for udstedelse af og gyldighedsperioden for importlicenser vedrørende toldkontingentet for hvert kvartal; det er på den ene side nødvendigt at anføre, at fristen for udstedelse af licenser som omhandlet i artikel 11 i forordning (EØF) nr. 1442/93 ikke gælder for nye ansøgninger, der indgives i den i artikel 4 i forordning (EF) nr. 478/95 omhandlede periode, og på den anden side at have den samme gyldighedsperiode for licenser, der udstedes for det samme kvartal;

Forvaltningskomitéen for Bananer har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

I forordning (EØF) nr. 1442/93 foretages følgende ændringer:

1) Artikel 11 affattes således:

»Artikel 11

1. For ansøgninger i den i artikel 9, stk. 2, omhandlede periode udstedes importlicenserne senest den 21. i den sidste måned i hvert kvartal for det følgende kvartal. Er denne dag ikke er en arbejdsdag, udstedes licenserne senest den følgende arbejdsdag.

2. Importlicensernes gyldighedsperiode udløber den syvende i måneden efter det kvartal, som licensen udstedes for.«

2) Artikel 17, stk. 2, affattes således:

»2. Importlicensernes gyldighedsperiode udløber den syvende i måneden efter det kvartal, som licensen udstedes for.«

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes for første gang for licenser, der udstedes for det tredje kvartal i 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 23. maj 1995.

På Kommissionens vegne

Franz FISCHLER

Medlem af Kommissionen

(1) EFT nr. L 47 af 25. 2. 1993, s. 1.

(2) EFT nr. L 349 af 31. 12. 1994, s. 105.

(3) EFT nr. L 142 af 12. 6. 1993, s. 6.

(4) EFT nr. L 49 af 4. 3. 1995, s. 13.

(5) EFT nr. L 71 af 31. 3. 1995, s. 84.
KOMMISSIONENS FORORDNING (EF) Nr. 1166/95 af 23. maj 1995 om fastsættelse af mindstesalgspriser for oksekød udbudt til salg i henhold til den i forordning (EF) nr. 1035/95 omhandlede licitation

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 424/95 (2), særlig artikel 7, stk. 3, og

ud fra følgende betragtninger:

Visse mængder oksekød er blevet udbudt til salg ved Kommissionens forordning (EF) nr. 1035/95 (3);

i henhold til artikel 9 i Kommissionens forordning (EØF) nr. 2173/79 (4), senest ændret ved forordning (EØF) nr. 1759/93 (5), skal mindstesalgspriserne for kød udbudt i licitation fastsættes under hensyntagen til de modtagne bud;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

De mindstesalgspriser for oksekød i forbindelse med den licitation, som er omhandlet i forordning (EF) nr. 1035/95, og for hvilken indleveringsfristen udløb den 17. maj 1995, fastsættes i bilaget til denne forordning.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 23. maj 1995.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 24.

(2) EFT nr. L 45 af 1. 3. 1995, s. 2.

(3) EFT nr. L 105 af 9. 5. 1995, s. 26.

(4) EFT nr. L 251 af 5. 10. 1979, s. 12.

(5) EFT nr. L 161 af 2. 7. 1993, s. 59.

ANEXO - BILAG - ANHANG - ÐÁÑÁÑÔÇÌÁ - ANNEX - ANNEXE - ALLEGATO - BIJLAGE - ANEXO - LIITE - BILAGA

>TABELPOSITION>
RÅDETS FORORDNING (EF) Nr. 1266/95 af 29. maj 1995 om ændring af forordning (EØF) nr. 3901/89 om fastlæggelse af definitionen af lam, der opfedes til tunge slagtekroppe

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3013/89 af 25. september 1989 om den fælles markedsordning for fåre- og gedekød (1), særlig artikel 4, stk. 2,

under henvisning til forslag fra Kommissionen, og

ud fra følgende betragtning:

Ved forordning (EØF) nr. 3901/89 (2) er der fastlagt en definition af lam, der opfedes til tunge slagtekroppe, og som stammer fra mælkeproducerende moderfår; ved nævnte forordning, hvori det er fastlagt, på hvilke betingelser den pågældende definition finder anvendelse, er der desuden åbnet mulighed for begrænsede fravigelser fra kravet om fravænning for lam af et begrænset antal racer, der hovedsagelig anvendes til kødfremstilling, og som opdrættes i geografisk velafgrænsede områder; erfaringen har vist, at det forhold, at disse lam undergives andre betingelser ifølge nævnte forordning, har medført indførelse af en kontrolprocedure, som ikke står i forhold til det tilsigtede mål, nemlig at sikre, at disse lam inden slagtningen opnår en tilstrækkelig vægt; det bør derfor fastsættes, at disse undtagelser, der i øjeblikket kun vedrører lammenes fravænning, udvides til at omfatte andre betingelser, som skal fastsættes nærmere -

UDSTEDT FØLGENDE FORORDNING:

Artikel 1

Artikel 1, stk. 1, andet afsnit, i forordning (EØF) nr. 3901/89 affattes således:

»Det er dog muligt at fravige første afsnit for lam af et begrænset antal racer, der hovedsagelig anvendes til kødfremstilling, og som opdrættes i geografisk velafgrænsede områder.«

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes for de præmier, der skal udbetales for produktionsåret 1995 og de følgende produktionsår.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. maj 1995.

På Rådets vegne

Ph. VASSEUR

Formand

(1) EFT nr. L 289 af 7. 10. 1989, s. 1. Forordningen er senest ændret ved forordning (EF) nr. 1265/95 (se side 1 i denne Tidende).

(2) EFT nr. L 375 af 23. 12. 1989, s. 4.
KOMMISSIONENS FORORDNING (EF) Nr. 1273/95 af 2. juni 1995 om særbestemmelser for landbrugsomregningskursernes fastsættelse

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3813/92 af 28. december 1992 om den regningsenhed og de omregningskurser, der skal anvendes i den fælles landbrugspolitik (1), senest ændret ved forordning (EF) nr. 150/95 (2), særlig artikel 1, litra b), artikel 3, stk. 2, og artikel 12, og

ud fra følgende betragtninger:

På grund af valutaforholdene blev det nødvendigt at indføre bekræftelsesperiode efter artikel 4, stk. 1 og 5, i forordning (EØF) nr. 3813/92; perioderne er på ti dage ifølge artikel 2, stk. 3, sidste afsnit, i Kommissionens forordning (EØF) nr. 1068/93 af 30. april 1993 om fastsættelse og anvendelse af omregningskurserne i landbrugssektoren (3), senest ændret ved forordning (EF) nr. 1053/95 (4);

den bekræftelsesperiode, der begyndte den 25. april 1995, udløber den 24. maj 1995, jf. artikel 1 i Kommissionens forordning (EF) nr. 996/95 af 3. maj 1995 om særbestemmelser for landbrugsomregningskursernes fastsættelse (5);

en yderligere bekræftelsesperiode blev indledt den 25. maj 1995 i henhold til artikel 1 i Rådets forordning (EF) nr. 1161/95 af 22. maj 1995 om ændring af antallet af yderligere referenceperioder i forbindelse med den agromonetære ordning (6);

de urolige valutaforhold hindrer, at der inden for en kort frist fastlægges forholdsvis stabile repræsentative markedskurser og dermed landbrugsomregningskurser, navnlig for den belgiske og luxembourgske franc; derfor bør bekræftelsesperioderne forlænges inden for de grænser, der er fastsat i artikel 1, litra b), i forordning (EØF) nr. 3813/92;

for at begrænse en forlænget forekomst af betydelige afvigelser mellem to valutaer bør de gennemsnitlige negative monetære afvigelser dog elimineres hver tiende dag;

de i denne forordning fastsatte foranstaltninger er i overensstemmelse med udtalelse fra de berørte forvaltningskomitéer -

UDSTEDT FØLGENDE FORORDNING:

Artikel 1

Som undtagelse fra artikel 2, stk. 3, sidste afsnit, i forordning (EØF) nr. 1068/93 udløber den bekræftelsesperiode, der begynder den 25. maj 1995, den 23. juni 1995.

Artikel 2

De negative monetære afvigelser, der er beregnet i forhold til gennemsnittet af ecu-kurserne de ti foregående dage, reduceres til nul af Kommissionen den 4., 14. og 24. juni 1995.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 2. juni 1995.

På Kommissionens vegne

Franz FISCHLER

Medlem af Kommissionen

(1) EFT nr. L 387 af 31. 12. 1992, s. 1.

(2) EFT nr. L 22 af 31. 1. 1995, s. 1.

(3) EFT nr. L 108 af 1. 5. 1993, s. 106.

(4) EFT nr. L 107 af 12. 5. 1995, s. 4.

(5) EFT nr. L 101 af 4. 5. 1995, s. 15.

(6) EFT nr. L 117 af 24. 5. 1995, s. 1.
RÅDETS FORORDNING (EF) Nr. 1252/95 af 29. maj 1995 om ændring af forordning (EF) nr. 3284/94 om beskyttelse mod subsidieret indførsel fra lande, der ikke er medlemmer af Det Europæiske Fællesskab

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113,

under henvisning til forslag fra Kommissionen, og

ud fra følgende betragtninger:

Ved forordning (EF) nr. 3284/94 (1) vedtog Rådet regler om beskyttelse mod subsidieret indførsel fra lande, der ikke er medlemmer af Det Europæiske Fællesskab;

i artikel 7, stk. 13, artikel 8, stk. 9, og artikel 9, stk. 1, i nævnte forordning er der fastsat frister for indledningen af undersøgelser på grundlag af en klage, der indgives i henhold til artikel 7, stk. 13, samt for visse trin i undersøgelsen; i henhold til artikel 26 i samme forordning gælder de pågældende frister imidlertid først efter en dato, som Rådet fastsætter i en afgørelse, så snart de nødvendige budgetmidler er stillet til rådighed;

de nødvendige budgetmidler til at sikre, at Kommissionen kan overholde nævnte frister, er nu stillet til rådighed, og fristerne bør derfor være gældende i forbindelse med procedurer, der indledes på grundlag af klager, som indgives den 1. september 1995 og derefter;

af nemhedshensyn bør denne dato indsættes i forordning (EF) nr. 3284/94; det er mere hensigtsmæssigt at ændre nævnte forordning end at træffe afgørelse i medfør af artikel 26 heri -

UDSTEDT FØLGENDE FORORDNING:

Eneste artikel

Artikel 26, stk. 2, andet punktum, i forordning (EF) nr. 3284/94, affattes således:

»De frister, der er fastsat i artikel 7, stk. 13, artikel 8, stk. 9, og artikel 9, stk. 1, gælder for klager, der indgives i henhold til artikel 7, stk. 13, den 1. september 1995 og derefter, og for undersøgelser, der indledes på grundlag af sådanne klager.«

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. maj 1995.

På Rådets vegne

Ph. VASSEUR

Formand

(1) EFT nr. L 349 af 31. 12. 1994, s. 22.
RÅDETS FORORDNING (EF) Nr. 1251/95 af 29. maj 1995 om ændring af forordning (EF) nr. 3283/94 om beskyttelse mod dumpingimport fra lande, der ikke er medlemmer af Det Europæiske Fællesskab

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113,

under henvisning til forslag fra Kommissionen, og

ud fra følgende betragtninger:

Ved forordning (EF) nr. 3283/94 (1) vedtog Rådet regler om beskyttelse mod dumpingimport fra lande, der ikke er medlemmer af Det Europæiske Fællesskab;

i artikel 5, stk. 9, artikel 6, stk. 9, og artikel 7, stk. 1, i nævnte forordning er der fastsat frister for indledningen af undersøgelser på grundlag af en klage, der indgives i henhold til artikel 5, stk. 9, samt for visse trin i undersøgelsen; i henhold til artikel 24 i samme forordning gælder de pågældende frister imidlertid først efter en dato, som Rådet fastsætter i en afgørelse, så snart de nødvendige budgetmidler er stillet til rådighed;

de nødvendige budgetmidler til at sikre, at Kommissionen kan overholde nævnte frister, er nu stillet til rådighed, og fristerne bør derfor være gældende i forbindelse med procedurer, der indledes på grundlag af klager, som indgives den 1. september 1995 og derefter;

af nemhedshensyn bør denne dato indsættes i forordning (EF) nr. 3283/94; det er mere hensigtmæssigt at ændre nævnte forordning end at træffe afgørelse i medfør af artikel 24 heri -

UDSTEDT FØLGENDE FORORDNING:

Eneste artikel

Artikel 24, tredje punktum, i forordning (EF) nr. 3283/94, affattes således:

»De frister, der er fastsat i artikel 5, stk. 9, artikel 6, stk. 9, og artikel 7, stk. 1, gælder for klager, der indgives i henhold til artikel 5, stk. 9, den 1. september 1995 og derefter, og for undersøgelser, der indledes på grundlag af sådanne klager.«

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. maj 1995.

På Rådets vegne

Ph. VASSEUR

Formand

(1) EFT nr. L 349 af 31. 12. 1994, s. 1. Forordningen er ændret ved forordning (EF) nr. 355/95 (EFT nr. L 41 af 23. 2. 1995, s. 2).
KOMMISSIONENS FORORDNING (EF) Nr. 1240/95 af 31. maj 1995 om fastsættelse af det højeste niveau for tilbagekøbsprisen for væksthustomater for produktionsåret 1995

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1035/72 af 18. maj 1972 om den fælles markedsordning for frugt og grøntsager (1), senest ændret ved Kommissionens forordning (EF) nr. 997/95 (2), særlig artikel 18, stk. 1, sidste afsnit, og

ud fra følgende betragtninger:

Markedet for væksthustomater har andre kendetegn end markedet for frilandstomater; væksthustomater er for størstedelens vedkommende produkter i kvalitetsklasserne Ekstra og I, hvis priser ligger væsentligt over priserne for frilandsprodukter;

for at sikre en mere effektiv støtte til markedet for væksthustomater bør der gives producentorganisationerne eller sammenslutningerne af disse organisationer mulighed for at fastsætte deres tilbagekøbspris på et niveau, der ligger over fællesskabstilbagekøbsprisen; i overensstemmelse med bestemmelserne i artikel 18, stk. 1, sidste afsnit, i forordning (EØF) nr. 1035/72 bør det højeste niveau for tilbagekøbsprisen for disse produkter fastsættes ved på priserne for juni 1994 at anvende en forskel af samme størrelsesorden som den, der er anvendt ved Rådets fastsættelse af basispriserne og opkøbspriserne for tomater for juni 1995;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -

UDSTEDT FØLGENDE FORORDNING:

Artikel 1

For juni 1995 kan producentorganisationerne eller sammenslutningerne af disse organisationer for væksthustomater fastsætte tilbagekøbspriser, som maksimalt ligger på følgende niveauer, udtrykt i ecu pr. 100 kg netto:

>TABELPOSITION>

Artikel 2

Producentorganisationerne meddeler følgende oplysninger til de nationale myndigheder, som meddeler dem til Kommissionen:

- det tidsrum, i hvilket tilbagekøbsprisen anvendes

- de påtænkte og anvendte niveauer for tilbagekøbspriserne.

Artikel 3

Denne forordning træder i kraft den 11. juni 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 31. maj 1995.

På Kommissionens vegne

Franz FISCHLER

Medlem af Kommissionen

(1) EFT nr. L 118 af 20. 5. 1972, s. 1.

(2) EFT nr. L 101 af 4. 5. 1995, s. 16.
KOMMISSIONENS FORORDNING (EF) Nr. 1243/95 af 31. maj 1995 om anden ændring af forordning (EØF) nr. 586/93 om undtagelse fra visse bestemmelser om indholdet af flygtig syre i visse vine

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved akten vedrørende Østrigs, Finlands og Sveriges tiltrædelse og ved forordning (EF) nr. 3290/94 (2), særlig artikel 66, stk. 4, og

ud fra følgende betragtninger:

Det maksimale indhold af flygtig syre i vin er fastsat i artikel 66 i forordning (EØF) nr. 822/87; der kan fastsættes undtagelser for visse kvbd, når de har undergået en ældning på mindst to år, eller når de er fremstillet efter særlige metoder; visse kvbd med oprindelse i Toscana, Bordelais eller det sydvestlige Frankrig har som følge af en ældning på over to år eller andre fremstillingsmetoder et højere indhold af flygtig syre end det indhold, der er fastsat i artikel 66 i forordning (EØF) nr. 822/87; for at ovennævnte vine fortsat kan fremstilles efter de traditionelle metoder, der giver dem de egenskaber, der karakteriserer dem, bør artikel 66, stk. 1, i forordning (EØF) nr. 822/87 fraviges;

for klarhedens skyld bør denne undtagelse indarbejdes i Kommissionens forordning (EØF) nr. 586/93 (3), ændret ved forordning (EØF) nr. 1252/94 (4), hvorved alle undtagelser vedrørende flygtige syrer samles i en forskrift;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

I artikel 1 i forordning (EØF) nr. 586/93 foretages følgende ændringer:

1) I litra b) indsættes følgende tre led efter sidste led:

»- Monbazillac

- Jurançon

- Pacherenc de Vic Bilh«.

2) I litra c) indsættes følgende led efter første led:

»- kvbd »Bianco dell'Empolese«, som er betegnet som »vino santo«.«.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 31. maj 1995.

På Kommissionens vegne

Franz FISCHLER

Medlem af Kommissionen

(1) EFT nr. L 84 af 27. 3. 1987, s. 1.

(2) EFT nr. L 349 af 31. 12. 1994, s. 105.

(3) EFT nr. L 61 af 13. 3. 1993, s. 39.

(4) EFT nr. L 137 af 1. 6. 1994, s. 45.
KOMMISSIONENS FORORDNING (EF) Nr. 1244/95 af 31. maj 1995 om ændring af forordning (EF) nr. 1431/94 om gennemførelsesbestemmelser for fjerkrækød til den importordning, der er fastsat i Rådets forordning (EF) nr. 774/94

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 774/94 af 29. marts 1994 om åbning og forvaltning af en række EF-toldkontingenter for oksekød af høj kvalitet, svinekød, fjerkrækød, hvede og blandsæd af hvede og rug samt klid og andre restprodukter (1), særlig artikel 7,

under henvisning til Rådets forordning (EF) nr. 3290/94 af 22. december 1994 om de tilpasninger og overgangsforanstaltninger, der er nødvendige i landbrugssektoren for gennemførelsen af de aftaler, som er indgået under de multilaterale handelsforhandlinger i Uruguay-rundens regi (2), særlig artikel 3, stk. 1, og

ud fra følgende betragtninger:

Gennemførelsesbestemmelserne for fjerkrækød til den importordning, der er fastsat i Rådets forordning (EF) nr. 774/94, er fastlagt i Kommissionens forordning (EF) nr. 1431/94 (3), ændret ved forordning (EF) nr. 406/95 (4);

importafgifterne blev afskaffet ved den landbrugsaftale, der blev indgået i forbindelse med de multilaterale handelsforhandlinger under Uruguay-runden, og som blev godkendt ved Rådets afgørelse 94/800/EF (5), og erstattet med tolden i den fælles toldtarif; forordning (EF) nr. 1431/94 bør ændres i overensstemmelse hermed;

for at undgå spekulation er det nødvendigt at ændre betingelserne for adgang til denne ordning;

Forvaltningskomitéen for Fjerkrækød og Æg har ikke afgivet udtalelse indenfor den af formanden fastsatte frist -

UDSTEDT FØLGENDE FORORDNING:

Artikel 1

I forordning (EF) nr. 1431/94 foretages følgende ændringer:

1) Artikel 3, litra a), affattes således:

»a) ansøgeren er en fysisk eller juridisk person, der på tidspunktet for indgivelse af ansøgningen kan fremlægge bevis, der tilfredsstiller medlemsstatens kompetente myndigheder, for at han har indført mindst 80 tons (produktvægt) produkter henhørende under KN-kode 0207, 1602 31 og 1602 39 i hvert af de to kalenderår, der ligger forud for året for indgivelse af licensansøgningerne. Dog er detailforretninger og restauranter, som sælger deres produkter til den endelige forbruger, udelukket fra at kunne benytte ordningen«.

2) I bilag I, II og III ændres udtrykket »importafgift« til »toldsats i den fælles toldtarif«.

Artikel 2

Denne forordning træder i kraft den 1. juni 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 31. maj 1995.

På Kommissionens vegne

Franz FISCHLER

Medlem af Kommissionen

(1) EFT nr. L 91 af 8. 4. 1994, s. 1.

(2) EFT nr. L 349 af 31. 12. 1994, s. 105.

(3) EFT nr. L 156 af 23. 6. 1994, s. 9.

(4) EFT nr. L 44 af 28. 2. 1995, s. 10.

(5) EFT nr. L 336 af 23. 12. 1994, s. 1.